1899

Godina 1899 (MDCCCXCIX) bila je redovna godina koja počinje u nedjelju po gregorijanskom, odn. redovna godina koja počinje u petak po 12 dana zaostajućem julijanskom kalendaru (linkovi pokazuju godišnje kalendare). 


Događaji

Januar/Siječanj 
 1. 1. - Okončana španska vladavina nad Kubom - vlast preuzima vojni guverner, američki general John R. Brooke (vojna vlast do 1902).
 6. 1. - Lord Curzon vicekralj Britanske Indije (do 1905).
 8. 1. - Voulet–Chanoineova misija: trupe na čelu sa francuskim oficirima, čija je misija istraživanje prostora između reke Niger i jezera Čad, ubila 101 osobu u jednom selu u dan. Nigeru - za pohodom ostaje trag spaljenih sela.
 14. 1. (2. 1. po j.k.) - Poslanički mandat u Srbiji produžen sa tri na pet godina (važi i za tekuću skupštinu).
 17. 1. - Sjedinjene Američke Države i zvanično uzele u posjed Otok Wake.
 19. 1. - Formiran Anglo-egipatski Sudan (nezavisan od 1956).
 21. 1. - Firma Opel proizvodi, nakon šivaćih mašina i bicikala, i prve automobile.
 22. 1. - Lideri šest australijskih kolonija se sastali u Melburnu radi dogovora o formiranju konfederacije.
 23. 1. -  Nakon donošenja ustava, proglašena Prva filipinska republika sa Emiliom Aguinaldom kao predsednikom, mada je Pariskim ugovorom predviđeno da zemlja pripadne SAD - ubrzo dolazi do oružanog sukoba.
 23. 1. - Kuvajtski šeik, i osmanski kajmakam, Mubarak Al-Sabah potpisao ugovor sa Britancima, što se smatra početkom modernog Kuvajta.
 29. 1. - Osnovana albanska organizacija Pećka liga. 
 januar, krajem - Pretnje Srbima u Kosovskoj Mitrovici; kasnije tokom godine izgorelo srpsko selo Verić u pećkoj nahiji.
 1898/99 - Riro Kāinga, poslednji kralj Uskršnjeg Otoka umro u poseti Valparaísu, od trovanja alkoholom ili je ubijen.
 početkom godine - Glad u centralnoj Keniji dostiže vrhunac.

Februar/Veljača 
 4. 2. - Filipinsko-američki rat počinje bitkom za Manilu u kojoj pobeđuju Amerikanci. 
 6. 2. - Senat Sjedinjenih Država ratifikovao mirovni ugovor kojim je okončan rat sa Španijom.
 12. 2. - Nemačko-španski ugovor: Nemačka za 17 miliona maraka kupila preostala španska ostrva u Tihom okeanu - Karolinska, severna Marijanska i Palau (do 1914). Povezana su sa Nemačkom Novom Gvinejom.
 12 - 14. 2. - Velika mećava 1899. pogađa čak i Floridu. 
 15. 2. - Rusifikacija Finske: Februarski manifest sužava autonomiju Velike Kneževine Finske. 
 februar - Studentski neredi i štrajk u Sankt Petersburgu i Moskvi nakon zabrane uličnih žurki.
 16. 2. - Umro francuski predsednik Félix Faure, sledi Émile Loubet (do 1906). 
 17. 2. - Britanska ekspedicija Southern Cross počinje iskrcavanje na antarktički Rt Adare, postaće prva ekspedicija koja je prezimila na Antarktiku.
 25. 2. - Edwin Sewell poginuo u nesreći kod Londona kao prvi stradali vozač benzinskog automobila, njegov saputnik umro tri dana kasnije. 
 27. 2. - Vaseljenska patrijaršija nakon austrijske intervencije dala nepovoljno mišljenje o nacrtu statuta srpske crkveno-školske autonomije u BiH.

Mart/Ožujak 

 2. 3. - Osnovan nacionalni park Mount Rainier u saveznoj američkoj državi Washington.
 4. 3. - Ciklon Mahina izaziva talas od 12 metara u Kvinslendu, od čega gine 400 ljudi - najveća prirodna katastrofa u historiji Australije. 
 6. 3. - Bayer (tj. Felix Hoffmann) registrira acetilsalicilnu kiselinu pod nazivom Aspirin.
 10. 3. - Vozačke dozvole su obavezne u celoj Francuskoj, najveća dozvoljena brzina je povišena na 30 km/h na putu odn. 20 km/h u gradu.
 17. 3. - William Henry Pickering uočio na fotografskoj ploči Saturnov satelit Feba. 
 20. 3. - U američkom zatvoru Sing Sing, Martha M. Place pogubljena na električnoj stolici te tako postala prva žena koja je pogubljena na ovaj način.
 21. 3. - Epilog Incidenta u Fashodi: britansko-francuska konvencija postavlja granicu zona uticaja na vododelnici Nila i pritoka jezera Čad, korekcija granica u zapadnoj Africi u korist Francuske.
 26. 3. - Deutsche Orient-Gesellschaft na čelu sa Robertom Koldeweyom započinje iskopavanja u Babilonu.
 27. 3. - Guglielmo Marconi preneo radio-signal preko La Manša. 
 29. 3. - Nesporazum oko prodate puške inicira sukob između Britanaca i Mohammeda Abdullaha Hassana u Somaliji (Derviška država); rat Britanaca i "Ludog mule" će trajati dve decenije.
 29. 3. - Nestanak i ubistvo mlade češke krojačice u jednom selu dovodi do Hilsnerove afere i niza antisemitskih suđenja i krvne klevete.
 30. 3. - Britanski brod SS Stella se po magli nasukao u La Manšu, 105 mrtvih.

April/Travanj 
 26. 4. - Uspostavljeni diplomatski odnosi između Srbije i Holandije (u početku zadužen srpski poslanik u Londonu). 
 26. 4. - Praizvedba Prve simfonije Jeana Sibeliusa, kao i patriotske "Pesme Atinjana" - autor postaje nacionalni junak u vreme sužavanja finske autonomije.
 28. 4. - Scott-Muravjovljev sporazum: Britanci priznaju prvenstvo Rusije u Mandžuriji.
 29. 4. - Belgijanac Camille Jenatzy vozio blizu Pariza preko 100 km/h električnim vozilom La Jamais Contente.

Maj/Svibanj 
 maj - Slučaj Fate Omanović, čije je preobraćenje u katoličanstvo dalo povoda prvom opozicionom pokretu kod bosanskih muslimana (odbor dvanaestorice Ali Fehmi Džabića). 
 8. 5. - Voulet–Chanoineova misija: masakr u selu Birni-N'Konni, za odmazdu zbog otpora kraljice Sarraounije, ubijene možda hiljade ljudi.
 12. 5. - Osnivačka skupština "Prvog srpskog društva za igru loptom" (fudbala).
 18. 5. - 29. 7. - Prva mirovna konferencija u Hagu (otvorena na rođendan ruskog cara Nikolaja II koji je bio inicijator). Učestvuju i Srbija i Crna Gora; srpske izbeglice iz Stare Srbije i Makedonije su slale memorandum konferenciji, žaleći se na nasilje muslimanskih Albanaca, ali o tome nije zvanično razgovarano.
 23. 5. - Egipatski veliki muftija Hassûnah An-Nawâwî smenjen usled sukoba sa kedivom Abasom II, sledi liberal Muhammad Abduh.
 23. 5. - Revolución Liberal Restauradora: Cipriano Castro se vratio u Venecuelu sa privatnom vojskom, u oktobru odnosi pobedu nad Ignaciom Andradeom.
 24. 5. - Praizvedba Masneove opere Cendrillon ("Pepeljuga") u Parizu.
 25. 5. - Papina enciklika Annum sacrum: čitavo čovečanstvo posvećeno Srcu Isusovom, pod uticajem časne sestre Marije Droste zu Vischering. 
 29. 5. - Josif Džugašvili isključen sa Tifliske bogoslovije zbog nedolaska na ispite (ili zbog propagiranja marksizma).
 maj-jun - Burska i britanska vlada ne uspevaju rešiti problem uitlandera, ljudi britanskog porekla u burskim republikama - obe strane se spremaju za rat.

Jun/Juni/Lipanj 

 12. 6. - New Richmond, Wisconsin razoren tornadom, 117 mrtvih.
 15. 6. - Nikola Tesla izvodi prve eksperimente u Colorado Springsu, sa visokonaponskom i visokofrekventnom strujom.
 jun - "Arnauti" sa Kosova prešli preko srpske granice i napali karaule, morala biti pokrenuta redovna srpska vojska.
 jun - Proslava 50-godišnjice Zmajevog književnog rada u Zagrebu, frankovci izazivaju izgrede. 
 17. 6. - David Hilbert osnavlja moderni misao geometrije s knjigom Grundlagen der Geometrie (→ Hilbertove aksiome).
 19. 6. - Ustanovljen Anglo-egipatski Sudan (do 1956). 
 22. 6. - Francuski premijer Charles Dupuy dao ostavku nakon što je kasacioni sud rekao da se Alfredu Dreyfusu mora održati novo suđenje, sledi Pierre Waldeck-Rousseau (do 1902) u čijem kabinetu su socijalista Alexandre Millerand ali i gen. Gaston de Galliffet, "Dželat Komune".

 leto - Srbija naručila iz Nemačke 90.000 pušaka repetirki sa po 500 patrona (vrednost 15 miliona dinara).

Jul/Juli/Srpanj 
 6. 7. (24. 6. po j.k.) - Ivanjdanski atentat na kralja Milana (samo okrznut) - optuženi radikali, čiji su lideri zatvoreni. Represija šteti ugledu Srbije u inostranstvu.
 10. 7. (28. 6. po j.k.) - Zavedeno vanredno stanje u gradu Beogradu i podunavskom okrugu, ustanovljen Preki sud za suđenje osumnjičenima za Ivanjdanski atentat. 
 14. 7. -  Proglašena nezavisna Republika Acre u istočnom delu Bolivije, naseljenom mnogim Brazilcima - prvi od tri pokušaja do priključenja Brazilu 1903. (→ Acre).
 14. 7. - Voulet–Chanoineova misija: kapetan Paul Voulet je ubio potpukovnika Klobba koji ga je sustigao sa obaveštenjem o smeni (i dan nakon što je naredio ubistvo 150 žena i dece iz osvete). Nekoliko dana kasnije on i Chanoine su ubijeni od strane trupa.
 17. 7. - Osnovana NEC Corporation kao prvi japanski joint venture sa stranim kapitalom.
 17. 7. - Bitka kod Togbaoa, Rabih az-Zubayr razbio Francuze i saveznike u Čadu.
 17. 7. - Stupio na snagu Anglo-japanski ugovor o trgovini i plovidbi, kojim je ukinuta ekstrateritorijalnost u Japanu.
 21. 7. - 2. 8. - Štrajk dečaka prodavaca novina u New Yorku - dobijaju neke ustupke.
 27. 7. - Crnogorski princ Danilo se oženio Juttom/Milicom od Mecklenburg-Strelitza.
 27. 7. - Otkriveno još zlata u Nome, Alaska, zahuktava se zlatna groznica.
 29. 7. - Potpisana prva Haška konvencija - mirno rešenje međunarodnih sporova (Stalni sud arbitracije), zakoni i običaji rata itd.
 30. 7. - Francuski poručnik Pallier, koji je preuzeo Voulet–Chanoineovu misiju, zauzeo je grad Zinder na jugu Nigera.

 leto - Omanuo monsun u zapadnoj i centralnoj Indiji, sledi Indijska glad 1899–1900.

Avgust/August/Kolovoz 
 4. 8. - Francuski ministar inostr. poslova Théophile Delcassé stigao u posetu Rusiji, tajna modifikacija rusko-francuskog sporazuma - automatska mobilizacija u slučaju nemačke mobilizacije.
 10. 8. - Privremeno pravilo u Rusiji omogućava da nemirni studenti budu kažnjeni regrutacijom u vojsku.
 11. 8. - U Nemačkoj otvoren kanal Dortmund–Ems čime je Ruhr povezan sa Severnim morem. 
 17. 8. - Uragan San Ciriaco opustošio Diamond City, North Carolina, stanovnici odlučili da ga napuste.
 28. 8. - U klizištu jalovine japanskog rudnika bakra Besshi stradalo preko 500 ljudi.

Septembar/Rujan 
 4. 9. (23. 8. po j.k.) - Umro Jovan Ristić, bivši kraljevski namesnik i predsednik vlade Srbije. 
 6. 9. - Politika otvorenih vrata: nota državnog sekretara SAD Johna Haya velikim silama traži poštovanje integriteta Kine i slobodan i jednak pristup svima.
 6. 9. - Prvo putovanje RMS Oceanica, najvećeg broda na svetu do 1901.
 13. 9. - Mackinderova ekspedicija se popela na vrh Mount Kenye. 
 15. 9. (3. 9. po j.k.) - Austrougarski vojni ataše major Hrdlička u Nišu upozorava srpske kraljeve na posledice eventualnog pogubljenja Pašića i Taušanovića. 
 septembar - Velike poplave na Dunavu. 
 18. 9. - Scott Joplin registrovao klavirsku kompoziciju Maple Leaf Rag, ranu ragtime kompoziciju.
 18. 9. - Otvorena neoromanička Stara većnica u Torontu, sahat kula visoka 103 m.
 19. 9. (7. 9. po j.k.) - Ponizna izjava Nikole Pašića pred Prekim sudom, u kojoj je priznao političke krivice i antidinastičnost svoje stranke. 
 19. 9. - Nakon strastvene kampanje pristalica, predsednik Francuske pomilovao Alfreda Dreyfusa, blizu pet godina nakon hapšenja (oslobođen krivice i vraćen u vojsku 1906). 
 21. 9. - Osnovana Srpska muzička škola, od 1946. Muzička škola "Mokranjac". 
 25. 9. (13. 9. po j.k.) - Presuda Prekog suda za Ivanjdanski atentat: atentator Đura (Stevan) Knežević i radikalski političar Ranko Tajsić (u egzilu u Crnoj Gori) osuđeni na smrt, ostali na 20 godina robije, osim Pašića (5 godina, odmah oslobođen) i Koste Taušanovića (10 godina). 
 29. 9. - Program Socijaldemokratske partije Austrije iz Brna predlaže rešenje nacionalnog problema u Cislajtaniji putem stvaranja savezne države.

Oktobar/Listopad 

 3. 10. - Guayana Esequiba, granični spor između Venecuele i Britanske Gvajane: Britanci dobijaju 90% teritorije na arbitraciji u Parizu a Venecuela neospornu kontrolu nad Orinokom.
 9 - 14. 10. - Kongres nemačkih socijaldemokrata u Hanoveru: Rosa Luxemburg kritikuje Bernsteinov reformizam (revizionizam).
 11. 10. - Počinje Drugi burski rat u Južnoj Africi: nakon što je Velika Britanija odbacila ultimatum da povuče trupe s granice Transvaal i Oranje objavljuju rat (do 1902). Buri počinju rat preventivnim upadima, s opsadama i nekoliko uspešnih bitaka.
 13. 10. - Počinje sedmomesečna burska opsada Mafekinga u Južnoj Africi. 
 14. 10. - Počinje četvoromesečna burska opsada Kimberleya.
 14. 10. - Tajni Windsorski ugovor: Britanija poštuje integritet portugalskih prekomorskih poseda a ovi dopuštaju prelaz trupa - potvrda starog saveza dve zemlje.
 17. 10. - Srpska skupština donela zakon o formiranju prve tajne službe u Srbiji (danas Dan Bezbednosno-informativne agencije - BIA).
 17. 10. - Albanska pobuna u Debru, u organizaciji Pećke lige. 
 17. 10. - U Kolumbiji počinje građanski rat nazvan Rat hiljadu dana - liberali su se pobunili protiv konzervativaca koji su zadržali vlast prevarom na izborima (rat je jedna od inspiracija za Markesovih "Sto godina samoće").
 18. 10. - Bokserski ustanak, Bitka kod hrama Senluo u severozapadnom Šantungu: vladini vojnici pobedili "Miliciju ujedinjenu u pravednosti" (Boksere) - smatra se da ovo predstavlja "sazrevanje" pokreta koji će dogodine dostići vrhunac.
 20. 10. - Bitka za Talana Hill je prvi veći okršaj u Burskom ratu, Britanci uspevaju potisnuti Bure uz velike žrtve, uključujući komandujućeg generala.
 23. 10. - Cipriano Castro je ušao u Karakas, predsednik je do 1908. - diktatorski i ekstravagantno; prvi je od petorice vojnika iz andske države Táchira koji će, s prekidima, vladati Venecuelom do 1945.
 25. 10. - Liberalni general José Manuel Pando postaje predsednik Bolivije (do 1904), nakon što su konzervativci zbačeni u građanskom ratu.
 28. 10. - Bitka kod Kounoa u dan. Čadu: Francuzi pod Émilom Gentilom odnose taktičku pobedu nad Rabih az-Zubayrom.
 oktobar - Carigradska patrijaršija izabrala Srbina Firmilijana za skopskog vladiku (Porta ga, zbog bugarskog protivljenja, potvrđuje tek 1902.).

Novembar/Studeni 
 4. 11. - Sigmund Freud objavio "Tumačenje snova" (datirano 1900).
 8. 11. - Otvoren Bronx Zoo u New Yorku, jedan od najvećih na svetu.
 14. 11. - Tripartitnom konvencijom između V. Britanije, Nemačke i SAD okončan Drugi samoanski građanski rat i arhipelag Samoa podeljen na Njemačku Samou (do 1914, nezavisna Zapadna Samoa od 1962) i Američku Samou. Također, Nijemci daju Britancima Sjeverne Solomonove otoke, osim Bougainvilla.
 novembar - Francuska Foureau-Lamyjeva ekspedicija je stigla iz Alžira u Zinder. Oni će u januaru krenuti prema jezeru Čad, a Joalland i Meynier su krenuli još prošlog meseca.
 15. 11. - Na povratku iz SAD sa Marconijem, brod SS St. Paul je prvi u istoriji koji je bežičnim putem najavio dolazak, na udaljenosti od 122 km od Engleske. 
 15. 11. - Buri zarobili Winstona Churchilla, dopisnika The Morning Post-a, pobeći će 12/13. decembra.
 24. 11. - Mahdistički rat u Sudanu konačno završen britansko-egipatskom pobedom kod Umm Diwaykarata u Kordofanu, mahdistička država je slomljena posle 18 godina, poginuo je i kalif Abdullah Ibn-Mohammed. Osman Digna je ranjen i umakao, ali je uhvaćen u januaru.
 29. 11. - Osnovan španski nogometni klub FC Barcelona.

Decembar/Prosinac 
 1 - 4. 12. - Konjunkcija prvih šest planeta Sunčevog sistema, Sunca i Meseca. 
 2. 12. - Bitka na Tiradu, "Filipinski Termopili": zaštita odstupnice predsednika Aginalda, na čelu sa mladim generalom Gregoriom del Pilarom, izginula od mnogobrojnijih američkih snaga. 
 10. 12. - Četvoromesečni Sobhuza II postaje kralj Svazilenda, do smrti 1982, što je najduža poznata vladavina (82 godine i 254 dana).
 10 - 17. 12. - Crna sedmica za Britance u Burskom ratu, doživeli su teške poraze kod Stormberga, Magersfonteina i Colensa - shvataju da rat neće biti lak, vrše mobilizaciju, angažuju konjicu i šalju dobrovoljce.
 14. 12. - Mihajlo Pupin prijavio patent za induktorski kalem, poznat i kao Pupinov kalem.
 16. 12. - Osnovan A.C. Milan. 
 30. 12. - Iz pravnih razloga, American Telephone and Telegraph Company (AT&T) preuzima sopstvenu firmu majku American Bell Telephone Company - Bell System traje do kraja 1983.

Datum nepoznat 
 Puštena u rad velika elektrana u Jajcu. (?)
 Prećutni prekid diplomatskih odnosa između Srbije i Crne Gore (do 1901). 
 Tomislav Maretić objavljuje knjige "Gramatika i stilistika hrvatskoga ili srpskoga književnog jezika" i "Gramatika hrvatskoga jezika za niže razrede srednjih škola".
 V. Novakov roman "Posljednji Stipančići".
 Coca-Cola se flašira u Chattanooga, Tennessee (zaobljena kontura uvedena 1915).
 Fuzijom dve rivalske firme osnovana United Fruit Company za promet banana, sa sedištem u Bostonu.
 Nauka i tehnika:
 Wang Yirong shvatio značaj kineskih proročanskih kostiju - ranije su mlevene za lekove. 
 André-Louis Debierne otkrio aktinijum u ostacima pehblende iz koje su Curiejevi izvukli radijum.
 Ernest Rutherford označava uranijumova zračenja sa alfa i beta zračenje.
 Pronađen najkompletniji skelet diplodokusa, Diplodocus carnegii.

Rođenja

Januar/Siječanj – Mart/Ožujak 
 17. 1. - Al Capone, gangster († 1947)
 25. 1. - Gvido Tartalja, pesnik († 1984)
 25. 1. - Paul-Henri Spaak, belgijski političar, pionir evropske integracije († 1972)

 6. 2. - Ramon Novarro, glumac († 1968)
 14. 2. - Lovro Matačić, hrvatski dirigent († 1985.)
 20. 2. - Raša Plaović, srpski glumac († 1977)
 23. 2. - Erich Kästner, njemački književnik († 1974.)

 8. 3. - Mato Lovrak, hrvatski književnik († 1974.)
 11. 3. - Frederik IX, kralj Danske († 1972)
 23. 3. - Kata Pejnović, učesnica NOB, društveno-politička radnica († 1966)
 27. 3. - Gloria Swanson, glumica († 1983)
 29. 3. - Lavretij Berija, šef NKVD († 1953)

April/Travanj – Jun/Lipanj 
 22. 4. - Vladimir Nabokov, pisac († 1977.)
 23. 4. - Mihailo Dinić, srpski istoričar († 1970)
 27. 4. - Walter Lantz, animator († 1994)
 29. 4. - Duke Ellington, džez muzičar († 1974)

 8. 5. - Friedrich Hayek, ekonomista, nobelovac († 1992)
 10. 5. - Fred Astaire, plesač, glumac, pevač († 1987)
 22. 5. - Kosta Hakman, slikar, pedagog († 1961)
 30. 5. - Irving Thalberg, filmski producent († 1936)

 5. 6. - Branislav Kojić, srpski arhitekta († 1987)
 9. 6. - Petar S. Petrović Pecija, srpski književnik i glumac († 1952)
 10. 6. - Raoul Salan, francuski general († 1984)
 20. 6. - Jean Moulin, lider francuskog otpora († 1943)
 23. 6. - Gustav Krklec, književnik († 1977)
 24. 6. - Sreten Žujović, učesnik NOB, ministar vlade FNRJ († 1976)
 26. 6. - Marija Nikolajevna, ruska velika vojvotkinja († 1918)
 27. 6. - Juan Trippe, osnivač avio-kompanije Pan-Am († 1981)

Jul/Srpanj – Septembar/Rujan 
 1. 7. - Charles Laughton, engleski glumac, reditelj, scenarista i producent († 1962)
 7. 7. - George Cukor, američki reditelj († 1983.)
 10. 7. - John Gilbert, glumac († 1936)
 16. 7. - Božidar Jakac, slovenački slikar i grafičar († 1989)
 17. 7. - James Cagney, glumac († 1986)
 21. 7. - Ernest Hemingway, američki književnik († 1961.)
 22. 7. - Sobhuza II, kralj Svazilenda († 1982)
 28. 7. - Velibor Gligorić, srpski književnik i akademik († 1977)

 1. 8. - Josip Kulundžić, književnik i režiser († 1970)
 13. 8. - Alfred Hitchcock, filmski režiser († 1980)
 19. 8. - Hranislav Đorić - Patrijarh srpski German, poglavar SPC († 1991)
 19. 8. - Colleen Moore, glumica († 1988)
 24. 8. - Jorge Luis Borges, argentinski pisac († 1986.)
 26. 8. - Rade Drainac, srpski književnik († 1943)

 13. 9. - Corneliu Zelea Codreanu, rumunski fašista († 1938)
 24. 9. - Jovan Bandur, kompozitor i dirigent († 1956)
 29. 9. - László Bíró, pronalazač hemijske olovke († 1985)

Oktobar/Listopad – Decembar/Prosinac 
 5. 10. - Georges Bidault, francuski učesnik otpora, premijer († 1983)
 22. 10. - Andrija Hebrang, član CK KPJ, ministar u vladi FNRJ († 1949)

 11. 11. - Pat O'Brien, glumac († 1983)
 13. 11. - Iskander Mirza, prvi predsednik Pakistana († 1969)
 27. 11. - Ognjen Prica, narodni heroj († 1941)
 29. 11. - Andrija Artuković, ministar vlade NDH, ratni zločinac († 1988)
 29. 11. - Emma Morano, najdugovekija osoba († 2017)

 1. 12. -  Tommy Lucchese, gangster († 1967)
 13. 12. - Đuro Pucar Stari, učesnik NOB, čelnik NR BiH, narodni heroj († 1979)
 16. 12. - Noël Coward, književnik, kompozitor († 1973)
 23. 12. - Gustaf Gründgens, švedski glumac i režiser († 1963)
 25. 12. - Humphrey Bogart, američki filmski i kazališni glumac († 1957.)
 28. 12. - Miroslav Feldman, hrvatski književnik († 1976.)

Kroz godinu 
 Svetozar Vujković, upravnik logora Banjica († 1949)
 Adnan Menderes, premijer Turske († 1961)

Smrti

Januar/Siječanj – Jun/Lipanj 
 11. 1. - Ivan Vlahović, liječnik, prirodoslovac (* 1825)
 18. 1. - German Opačić, episkop bački (* 1857)
 29. 1. - Alfred Sisley, slikar, impresionista (* 1839)
 31. 1. - Marija Luiza Burbon-Parmska, kneginja-supružnica Bugarske (* 1870)
 6. 2. - Vaso Pelagić, učitelj, publicista, revolucionar, narodni lekar (* 1833)
 6. 2. - Leo von Caprivi, bivši kancelar Nemačke (* 1831)
 6. 2. - Alfred von Sachsen-Coburg und Gotha, unuk kraljice Viktorije i cara Aleksandra II (* 1874)
 16. 2. - Félix Faure, predsednik Francuske (* 1841)
 25. 2. - Paul Reuter, osnivač novinske agencije (* 1816)
 5. 3. - Ilija Vukićević, srpski književnik (* 1866)
 6. 3. - Kaʻiulani, krunska princeza Havaja (* 1875)
 18. 3. - Othniel Charles Marsh, paleontolog (* 1831)
 27. 3. - Enrico Pazzi, skulptor (* 1818)
 30. 3. - Svetolik Ranković, književnik (* 1863)
 16. 4. - Manojlo Grbić, književnik i istoričar (* 1844)
 16. 4. - Emilio Jacinto, filipinski pesnik i revolucionar (* 1875)
 25. 5. - Rosa Bonheur, slikarka (* 1822)
 3. 6. - Johann Strauss mlađi, "kralj valcera" (* 1825)

Jul/Srpanj – Decembar/Prosinac 
 3. 7. - Frano Gundulić, političar (* 1833)
 18. 7. - Horatio Alger, pisac (* 1832)
 9. 8. - Georgij Aleksandrovič Romanov, ruski veliki knez (* 1871)
 16. 8. - Robert Bunsen, hemičar (* 1811)
 28. 8. - Vladimir Jakšić, pionir meteorologije u Srbiji (* 1824)
 4. 9. - Jovan Ristić, srpski državnik (* 1831)
 12. 9. - Cornelius Vanderbilt II, železnički magnat (* 1843)
 28. 9. - Giovanni Segantini, slikar (* 1858)
 7. 10. - Josip Fon, hrvatski liječnik (* 1846)
 27. 10. - Dimitrije Kolarović, glumac, komičar (* 1839)
 13. 11. - Anastas Jovanović, prvi srpski fotograf, litograf (* 1817)
 23. 11. - Thomas Henry Ismay, osnivač brodarske firme White Star (* 1837)
 25. 11. - Abdullah Ibn-Mohammed Al-Khalifa, mahdistički kalif (* ca. 1846)
 28. 11. - Virginia Oldoini La Castiglione, nekada ljubavnica Napoleona III (* 1837)
 2. 12. - Gregorio del Pilar, filipinski general (* 1875)
 10. 12. - Ngwane V, kralj Svazilenda (* 1876)
 22. 12. - Hugh Lupus Grosvenor, britanski političar
 31. 12. - Karl Millöcker, austrijski skladatelj (* 1842.)

Reference 

1899